Diari Oficial de la Generalitat Valenciana


Sumari del DOGV 10949, del 17-12-2024 (2024/13734)

RESOLUCIÓ de 5 de desembre de 2024, per la qual es convoquen, per a l’any 2025, subvencions destinades a afavorir la conciliació esportiva i familiar i la formació i actualització de dones esportistes de la Comunitat Valenciana que participen en competicions internacionals i de les màximes categories estatals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10629

Data del DOGV
:   17-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13230

CVE
:   MNYV-N-1334-46990

Data del document
:   05-12-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * dona
    * ajuda pública
    * esport
    * esport professional
    * participació de la dona

En compliment del que disposa el Decret 26/2024, d’1 d’octubre, del president de la Generalitat, pel qual s’aproven les bases reguladores per a la concessió de subvencions destinades a afavorir la conciliació esportiva i familiar i la formació i actualització de dones esportistes de la Comunitat Valenciana que participen en competicions internacionals i de les màximes categories estatals, es du a terme la convocatòria d’estes subvencions per a l’any 2025.

La finalitat d’estes subvencions és ajudar les dones esportistes en diferents situacions de maternitat (per naixement, adopció o acolliment) i per a la conciliació de la vida esportiva i familiar, inclosos els embarassos, qualsevol que siga el temps de gestació, ja que l’objectiu és promoure un mode de cooperació i compromís entre dones i hòmens que permeta un repartiment equilibrat de responsabilitats en la vida professional i en la privada. A més, també es pretén fer costat a les dones esportistes per a afavorir la seua formació acadèmica reglada.

Les ajudes convocades per la present resolució no requerixen la notificació en la Comunitat Europea per no reunir els requisits de l’article 107 del Tractat de funcionament de la Unió Europea, segons disposa el Decret 128/2017, de 29 de setembre, del Consell, en la mesura que no afecten els intercanvis comercials entre els estats membres per raó de les persones beneficiàries i la finalitat de la subvenció.

En virtut del que s’ha exposat, i de conformitat amb els articles 41 i 160.4.b de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions (d’ara en avant, LHPG), i la disposició final segona del Decret 26/2024, d’1 d’octubre, del president de la Generalitat, pel qual s’aproven les bases reguladores per a la concessió de subvencions destinades a afavorir la conciliació esportiva i familiar i la formació i actualització de dones esportistes de la Comunitat Valenciana que participen en competicions internacionals i de les màximes categories estatals,

RESOLC

*Primer. Objecte*

Convocar per a l’any 2025 subvencions destinades a afavorir la conciliació esportiva i familiar i la formació i actualització de dones esportistes de la Comunitat Valenciana que participen en competicions internacionals i de les màximes categories estatals.

*Segon. Persones beneficiàries*

1. Les persones beneficiàries seran les dones esportistes que acrediten els requisits establits en l’article 2 del Decret 26/2024, d’1 d’octubre, del president de la Generalitat, pel qual s’aproven les bases reguladores per a la concessió de subvencions destinades a afavorir la conciliació esportiva i familiar i la formació i actualització de dones esportistes de la Comunitat Valenciana que participen en competicions internacionals i de les màximes categories estatals.

2. Les persones interessades hauran de complir estos requisits en el moment de finalització del termini de presentació de sol·licituds.

*Tercer. Finalitat de les subvencions*

Les ajudes aniran destinades a:

1. Ajudes per a la maternitat a dones per naixement, adopció o acolliment de menors que compten ja amb la resolució d’acolliment familiar temporal o definitiu, o de la sentència judicial d’adopció i que s’haja produït en els 18 mesos anteriors a comptar des de la data de finalització del termini de sol·licituds.

2. Ajudes per a la conciliació de la vida esportiva i familiar, a dones amb fills o filles que han nascut en 2021 o posterior i embarassades que acrediten estar en gestació a data de finalització del termini de sol·licituds.

3. Ajudes a dones per a formació acadèmica reglada, amb la finalitat d’iniciar o prosseguir ensenyances conduents a l’obtenció d’un títol o certificat de caràcter oficial amb validesa en tot el territori nacional. Podran concedir-se ajudes a dones amb matrícula en alguna de les ensenyances que especifica l’article 4.3 del mencionat Decret 26/2024.

*Quart. Crèdit pressupostari*

1. El pressupost destinat a finançar esta convocatòria per a l’exercici 2025 ascendirà a 250.000 euros com a màxim.

2. Esta convocatòria de subvencions es du a terme pel procediment de tramitació anticipada d’expedient de gasto, previst en l’article 41 de la Llei 1/2015, modificat per l’article 3 del Decret llei 6/2021, d’1 d’abril, del Consell, de mesures urgents en matèria de gestió economicoadministrativa per a executar actuacions finançades per instruments europeus per a donar suport a la recuperació de la crisi conseqüència de la Covid-19, perquè hi ha previsió d’esta en l’exercici 2024, associada al programa pressupostari, de crèdit adequat i suficient per a la cobertura pressupostària del gasto de què es tracte en els pressupostos de la Generalitat.

3. L’avantprojecte de pressupostos de la Generalitat per a l’exercici 2025 preveu una línia de subvenció S1434 en l’aplicació pressupostària Q96717244.457.A00, capítol IV, dotada amb un import de 250.000 euros.

4. L’import global màxim de les ajudes convocades per esta resolució quedarà condicionat al fet que hi haja crèdit adequat i suficient per a atendre-les en la llei de pressupostos de la Generalitat que s’aprove per a l’exercici 2025.

5. Una vegada aprovada i publicada la mencionada Llei de pressupostos, per resolució del director general d’Esport, es donarà publicitat a la línia pressupostària concreta i a l’import global màxim definitiu destinat a la concessió de les subvencions previstes en la present convocatòria, en el cas que este import siga superior a la dotació que per a la línia mencionada figura en els paràgrafs anteriors.

*Quint. Sol·licituds i documentació*

1. La sol·licitud haurà d’ajustar-se al model que es troba en l’annex I d’esta convocatòria i s’acompanyarà de la documentació següent:

a) Certificat d’empadronament en un municipi de la Comunitat Valenciana, en cas de no autoritzar-ne la consulta per part de l’Administració.

b) Certificat del Consell Superior d’Esports que acredite la condició d’esportista d’alt rendiment d’acord amb el que s’establix en l’article 2.3, paràgrafs a) i b), del Reial decret 971/2007 en vigor o el certificat del club esportiu per a les esportistes del primer equip que participen en una lliga nacional de categoria absoluta i màxima divisió, reconeguda per la federació nacional corresponent en modalitats d’esports col·lectius.

c) Document que acredite la situació de naixement, adopció o acolliment en els 18 mesos anteriors a la data de finalització del termini de sol·licituds de la convocatòria corresponent o llibre de família per a les ajudes a la conciliació.

d) Certificat del centre educatiu que especifique que la persona interessada està matriculada o ha sol·licitat matrícula en un dels cursos que s’especifiquen en la convocatòria per a les ajudes a la formació.

e) Dades de domiciliació bancària a través de l’enllaç <https://sede.gva.es/va/inicio/procedimientos?id_proc=22407>, i caldrà presentar justificant de registre d’entrada. No serà necessari si el compte en qüestió ja està donat d’alta en la Generalitat per haver-se presentat en una altra convocatòria. No obstant això, haurà d’indicar-se en la sol·licitud general de subvenció telemàtica el número de compte.

f) Declaració responsable de no incórrer en les prohibicions per a obtindre la condició de beneficiari assenyalades en l’article 13 de la Llei 38/2003, de 17 de novembre, general de subvencions. Esta declaració està inclosa en l’apartat D de la sol·licitud de subvenció.

g) Documentació que acredite estar al corrent en les obligacions tributàries (estatals i autonòmiques), llevat que s’autoritze la seua consulta en l’apartat E de la sol·licitud.

De conformitat amb el que establix l’article 24 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, es podran substituir estos certificats per una declaració responsable, apartat D de la sol·licitud, en els casos en què la subvenció en esta convocatòria no supere l’import de 3.000 euros.

2. D’acord amb el que disposa l’article 28 de la Llei 39/2015, d’1 d’octubre, del procediment administratiu comú de les administracions públiques, en absència d’oposició expressa per part de la persona interessada, l’òrgan gestor del procediment estarà autoritzat per a obtindre directament les dades d’identitat i d’empadronament, així com l’acreditació del compliment de les obligacions amb la Seguretat Social.

En cas que s’opose al fet que l’òrgan gestor obtinga directament esta informació, haurà de manifestar-ho expressament en la sol·licitud i estarà obligada a aportar els documents corresponents.

No obstant això, respecte a l’acreditació del compliment de les obligacions tributàries estatals i autonòmiques, d’acord amb el que disposa l’article 28.3 de la Llei 39/2015, d’1 d’octubre, del procediment administratiu comú de les administracions públiques, i l’article 95.1 de la Llei 58/2003, de 17 de desembre, general tributària, és necessària l’autorització expressa de la persona interessada perquè l’òrgan gestor del procediment puga obtindre directament l’acreditació del compliment de les obligacions tributàries esmentades.

En este cas, si no es dona en la sol·licitud la corresponent autorització expressa perquè l’òrgan gestor obtinga directament esta informació, la persona interessada estarà obligada a aportar els documents acreditatius.

3. A més de la documentació assenyalada en este apartat, el Servici d’Esport d’Elit i Formació Esportiva, com a òrgan instructor, podrà en qualsevol moment de la tramitació de l’expedient demanar qualsevol altra informació que considere necessària per al millor coneixement i comprensió de l’acreditació de la situació per a ser persona beneficiària de l’ajuda.

*Sext. Presentació de sol·licituds*

1. La presentació de la sol·licitud es farà d’acord amb el que preveu la Llei 39/2015, d’1 d’octubre, del procediment administratiu comú de les administracions públiques, i de manera preferent per mitjans electrònics. Per a fer-ho, s’accedirà a l’apartat de servicis en línia de la seu electrònica de la Generalitat accessible mitjançant [https://sede.gva.es](https://sede.gva.es/va/)  i es buscarà en l’àrea d’ajudes, beques i subvencions el procediment corresponent a esta convocatòria o s’accedirà directament per mitjà de l’adreça d’Internet [https://www.gva.es/va/inicio/procedimientos?id\_proc=96484](https://www.gva.es/es/inicio/procedimientos?id_proc=96807)

Se seleccionarà l’opció de tramitar amb certificat, s’introduiran les dades del formulari genèric de sol·licitud i s’adjuntaran els documents indicats en el punt quint d’esta convocatòria.

2. Per a poder accedir a este sistema telemàtic, la persona que ho sol·licite podrà utilitzar qualsevol dels certificats admesos per la seu electrònica de la Generalitat, en què s’inclou, entre altres, el certificat electrònic emés per l’Agència Valenciana de Certificació.

3. Si els documents que s’han d’aportar amb la sol·licitud telemàtica no són documents electrònics, l’òrgan instructor podrà sol·licitar els originals per a verificar-ne l’autenticitat.

*Sèptim. Termini de presentació*

1. El termini per a la presentació de sol·licituds finalitzarà el 15 de gener de 2025. L’incompliment d’este termini determinarà automàticament l’exclusió.

2. Quan la sol·licitud no reunisca els requisits o falte algun document complementari dels exigits, es requerirà a la persona interessada que ho esmene en el termini de deu dies, amb la indicació que, si no ho fa, es considerarà que desistix de la petició, amb una resolució prèvia dictada a este efecte.

*Octau. Barem aplicable*

1. La valoració de les sol·licituds l’efectuarà la comissió tècnica d’avaluació atenent els criteris següents, establits en la base sexta del Decret 26/2024, que regula les bases d’esta convocatòria:

En primer lloc, s’atendran les sol·licituds per a ajudes per naixement, adopció o acolliment, presentades d’acord amb l’article 4.1 de les bases de convocatòria, fins a un import global màxim de 100.000 €. La quantia de l’ajuda per naixement, adopció o acolliment no podrà ser superior a 2.900 € per fill/a ni inferior a 1.000 €.

En segon lloc, s’atendran les sol·licituds per a conciliació de la vida esportiva i familiar, presentades de conformitat amb l’article 4.2 de les bases de convocatòria, fins a un import global màxim de 100.000 €. La quantia de l’ajuda per conciliació de la vida esportiva i familiar no podrà ser superior a 2.000 € anuals per fill/a ni inferior a 800 €.

Finalment, s’atendran les sol·licituds per a formació acadèmica reglada, fins a un import global màxim de 50.000 €. Es diferenciarà entre els cursos:

a) Ensenyances universitàries adaptades a l’Espai Europeu d’Educació Superior conduents a títols oficials de grau i de màster universitari. La quantia de l’ajuda per a esta classe de curs no podrà ser superior a 1.000 € ni inferior a 800 €.

b) Ensenyances esportives i cursos de període transitori. La quantia de l’ajuda per a esta classe de curs no podrà ser superior a 900 € ni inferior a 700 €.

c) Altres ensenyances postobligatòries i superiors universitàries del sistema educatiu espanyol. La quantia de l’ajuda per a esta classe de curs no podrà ser superior a 800 € ni inferior a 600 €.

d) Ensenyances postobligatòries i superiors no universitàries del sistema educatiu espanyol. La quantia de l’ajuda per a esta classe de curs no podrà ser superior a 750 €.

Els imports globals màxims establits en este apartat podran incrementar-se si, una vegada valorades totes les sol·licituds d’ajudes per naixement, adopció o acolliment que complisquen els requisits establits, la quantia resultant per a esta classe d’ajudes és inferior a la disponibilitat pressupostària. En eixe cas, l’import restant no adjudicat passarà a les ajudes per a conciliació de la vida esportiva i familiar, i, de la mateixa forma, si, una vegada valorades totes les sol·licituds per a conciliació de la vida esportiva i familiar que complisquen els requisits establits, la quantia resultant per a este segon tipus d’ajudes és inferior a la disponibilitat pressupostària, l’import restant no adjudicat passarà a les ajudes per a formació acadèmica reglada.

Així mateix, si una vegada valorades totes les sol·licituds d’ajudes per naixement, adopció o acolliment que complisquen els requisits establits la quantia resultant per a esta classe d’ajudes és superior a la disponibilitat pressupostària, les dotacions màximes disminuiran de manera proporcional fins a aconseguir les dotacions mínimes establides. De la mateixa manera, si una vegada valorades totes les sol·licituds per a conciliació de la vida esportiva i familiar que complisquen els requisits establits la quantia resultant per a esta classe d’ajudes és superior a la disponibilitat pressupostària, les dotacions màximes disminuiran de manera proporcional fins a aconseguir les dotacions mínimes establides.

*Nové. Termini per a resoldre*

El termini màxim per a resoldre la present convocatòria serà de sis mesos comptats des que es publique en el *Diari Oficial de la Generalitat Valenciana*, de conformitat amb la base octava que regula esta convocatòria. No obstant això, les sol·licituds sobre les quals no recaiga cap resolució expressa en este termini es podran considerar desestimades o denegades, sense perjuí de l’obligació legal de resoldre que establix l’article 21 de la Llei 39/2015, d’1 d’octubre, del procediment administratiu comú de les administracions públiques. La Direcció General d’Esport publicarà la resolució de concessió o denegació de les sol·licituds presentades dins del mateix termini de sis mesos, segons s’indica en el punt catorze d’esta convocatòria.

*Deu. Obligacions de les persones beneficiàries*

Sense perjuí del que disposa l’article 14 de la Llei 38/2003, de 17 de novembre, general de subvencions, són també obligacions de la persona beneficiària les establides en la base deu que regula esta convocatòria.

*Onze. Transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions, les persones beneficiàries de la subvenció hauran de complir les obligacions de transparència següents:

1. Donar la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, inclòs el logotip de la Generalitat Valenciana en mitjans de difusió, com per exemple cartells, materials impresos, mitjans electrònics o audiovisuals i en qualsevol altre mitjà de publicitat que es faça de l’activitat subvencionada.

2. Subministrar a l’entitat concedent, amb un requeriment previ, tota la informació necessària perquè esta complisca les obligacions que preveu la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que haja efectuat el requeriment podrà acordar, amb un advertiment i una audiència previs a l’interessat, la imposició de multes coercitives en els termes que preveu l’article 5 de la Llei 1/2022.

3. Els nous conjunts de dades que es generen per la formalització i el desenrotllament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Dotze. Pagament de la subvenció*

Una vegada resolta la convocatòria i efectuats els tràmits comptables preceptius, es procedirà a l’abonament d’una sola vegada, en el compte bancari indicat per la persona beneficiària.

*Tretzé. Pla de control*

La documentació que es presentarà amb la sol·licitud de subvenció permetrà comprovar que les persones beneficiàries es troben en la situació que els permet obtindre estes ajudes.

Així mateix, la direcció general amb competència en matèria d’esports podrà adoptar les mesures que considere oportunes per a un control adequat.

Les subvencions concedides estaran sotmeses a les actuacions que estiguen incloses en el pla de control que s’aprove per a l’any de la convocatòria corresponent.

*Catorze. Notificació o publicació dels tràmits del procediment*

1. La notificació de cada un dels tràmits d’este procediment serà per mitjans electrònics (en la seu electrònica de la Generalitat, <https://sede.gva.es/va>  /, i en la pàgina web de la Presidència de la Generalitat

<https://presidencia.gva.es/va/web/deporte>  ) i en paper; llevat de la notificació de la resolució de concessió, que es publicarà en el *Diari Oficial de la Generalitat Valenciana*.

2. Les ajudes concedides seran objecte de publicació en la pàgina web de la Presidència de la Generalitat, de conformitat amb l’article 9 del decret que aprova les bases que regulen esta convocatòria.

*Quinze. Protecció de dades*

1. La gestió de les subvencions previstes en la present convocatòria comporta el tractament de dades de caràcter personal. S’han de complir les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de dades personals i a la lliure circulació d’estes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.

2. En compliment del que disposa l’article 13 de l’RGPD, la informació en matèria de protecció de dades és la següent:

a) Responsable del tractament: Sotssecretaria de la Presidència de la Generalitat, plaça de Manises s/n - 46098 València.

b) Delegació de Protecció de Dades de la Generalitat, passeig de l’Albereda, 16 - 46913 València. Adreça electrònica: pbz@srw.iz

Per a més informació, podeu consultar

<https://presidencia.gva.es/va/web/delegacion-de-proteccion-de-datos-gva/>

En tota la gestió de les subvencions es garantirà una seguretat adequada de les dades personals, inclosa la protecció contra el tractament no autoritzat o il·lícit i contra la seua pèrdua, destrucció o mal accidental, mitjançant l’aplicació de mesures tècniques o organitzatives apropiades, per tal d’aconseguir així la integritat i confidencialitat de les dades.

3. Les dades es conservaran durant el temps necessari per a complir la finalitat per a la qual es van sol·licitar i per a determinar les responsabilitats possibles que es van poder derivar d’esta finalitat i del tractament de les dades i de conformitat amb la normativa d’arxius i documentació, i es comunicaran a la Base de dades nacional de subvencions i a la Intervenció; tot això en compliment de les obligacions legals exigibles a la persona responsable; així mateix, es publicaran les subvencions concedides en el portal de transparència amb indicació de l’import, la finalitat i els beneficiaris.

4. En relació amb la comissió tècnica d’avaluació regulada en l’article 7 del decret que regula les bases d’esta convocatòria, i la comissió de selecció i permanència d’esportistes regulada en l’article 20 de l’orde mencionada, les dades de les persones que les integren seran tractades de conformitat amb el que es disposa en la normativa vigent en matèria de protecció de dades, segons els principis relatius al tractament i amb el deure d’informar les persones interessades. Així mateix, les persones que formen part de l’òrgan tindran el deure de confidencialitat de la informació que coneguen en el desenrotllament de les seues funcions.

5. Quan la persona sol·licitant o beneficiària, o qui la represente legalment, aporte dades de caràcter personal de terceres persones en el procediment administratiu, tindrà l’obligació d’informar-los de les qüestions següents:

– La comunicació d’estes dades a l’Administració per a tractar-les en l’àmbit de les seues competències i d’acord amb les finalitats del procediment.

– La possibilitat que l’Administració duga a terme consultes relacionades amb les seues dades per a comprovar-ne, entre altres aspectes, la veracitat. Si una llei requerix per a esta consulta l’autorització de la persona de la qual es consultaran les dades, la persona sol·licitant o qui la represente legalment haurà d’haver sol·licitat esta autorització, que estarà disponible a requeriment de l’Administració en qualsevol moment.

– La possibilitat i la manera d’exercir els drets d’accés, rectificació, supressió, limitació del tractament o oposició que l’assistixen en relació amb el tractament de les seues dades personals.

La persona interessada té dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al seu tractament i a no ser objecte d’una decisió basada únicament en el tractament automatitzat, de manera presencial o telemàtica, d’acord amb la informació que consta en la pàgina web següent: <https://sede.gva.es/va/inicio/procedimientos?id_proc=19779>.

Sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades o no atés el seu exercici de drets, pot reclamar davant de la Delegació de Protecció de Dades de manera presencial o telemàtica de conformitat amb el que es preveu en l’enllaç sede.gva.es/va/proc22094; això, sense perjuí de la possibilitat de reclamar davant de l’Agència Espanyola de Protecció de Dades ([www.aepd.es](http://www.aepd.es)).

D’acord amb el que establixen els articles 114, 123 i 124 de la Llei del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, esta resolució, que posa fi a la via administrativa, pot ser objecte d’un recurs potestatiu de reposició, o bé es pot plantejar directament un recurs contenciós administratiu en els terminis corresponents i davant dels òrgans que s’indiquen a continuació:

a) El recurs potestatiu de reposició ha d’interposar-se davant de l’òrgan que l’ha dictada en el termini d’un mes a comptar de l’endemà de la publicació d’esta resolució.

b) El recurs contenciós administratiu s’ha d’interposar davant de l’orde jurisdiccional contenciós administratiu, en el termini de dos mesos a comptar de l’endemà de la publicació d’esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 5 de desembre de 2024

(p. d. Resolució 08.11.2023; DOGV 9723, 13.11.2023)

Santiago Lumbreras Peláez

Secretari autonòmic de Relacions Institucionals i Transparència

Esta disposició conté annexos. Consulteu-ne la versió en PDF.